Mathemateg yw eich Dyfodol

**Cynhadledd un-dydd i fyfyrwyr Mathemateg galluog Blwyddyn 10**

**20 Rhagfyr 2021 - Prifysgol Bangor   
o 9.30am i 2.00pm**

Mae Rhaglen Gymorth Mathemateg Bellach Cymru'n falch o gyhoeddi cynhadledd un-dydd ar gyfer myfyrwyr Mathemateg galluog o ysgolion Gogledd Cymru. Fe'ch gwahoddir i ddod â myfyrwyr Blwyddyn 10. Y pwyslais bydd fod Mathemateg yn gallu bod yn hwyl ac yn heriol, a drwy ei astudio yn y chweched dosbarth gall arwain at gyrsiau prifysgol cyffroes ac amrywiaeth eang o yrfaoedd.

Rydym yn hynod o falch bod Colin Wright wedi cytuno i roi ei sgwrs ddifyr ar Fathemateg a Jyglo a bydd hefyd gyfres o weithdai ar bynciau mathemateg hwyliog a heriol, lle bydd myfyrwyr mewn grwpiau bychan a bydd hefyd cystadleuaeth 'Cwis Mathemateg' yn cael ei gynnal ystod y dydd.

Gobeithio y bydd modd i chi ddod â grŵp o tua 15 myfyriwr sy'n weddol hyderus y byddant yn cymryd Mathemateg fel pwnc Safon Uwch, ac o bosib Mathemateg Bellach hefyd.

Dyluniwyd y diwrnod i apelio at eich mathemategwyr disgleiriaf ym Mlwyddyn 10.

Ni fydd unrhyw gost am y diwrnod ac eleni, dim ond 100 o lefydd sydd gennym. Dosberthir y rhain ar sail 'y cyntaf i'r felin', felly rydym yn argymell eich bod yn archebu'ch llefydd yn gynnar.

Dyddiad Cau: 1af o Ragfyr 2021

Amserlen ar gyfer gweithgareddau’r Dydd

* Bydd pob myfyriwr yn mynychu’r sgwrs ***gyntaf ac olaf***
* Bydd myfyrwyr yn mynychu 2 o'r 4 gweithdy, yn dibynnu ar ba grŵp y maent ynddo, yn ôl yr amserlen ddrafft isod.
* Dylai'r myfyrwyr ddod â phecyn bwyd

|  |  |
| --- | --- |
| **Amser** | **Gweithgaredd** |
| **9.30 - 9.45 am** | Cofrestru |
| **9.45 - 10.00 am** | Croeso a Sesiwn Agoriadol |
| **10:00 – 11:00 pm** | **Gweithdy 1**  **Bydd myfyrwyr yn cael eu rhannu yn bedwar grŵp. Bydd pob myfyriwr yn mynychu dau weithdy gan ddibynnu pa grŵp y maent ynddo**. |
| **11:00 – 12:00pm** | **Gweithdy 2**  **Bydd myfyrwyr mynychu’r ail weithdy** |
| **12.00 – 12.45 pm** | Cinio |
| **12.50 –1.50 pm** | **Sgwrs**  Pob Myfyriwr |
| **1.50-2.00 pm** | Sesiwn Gloi |